אנדרו גורדון מאגרת'

**אנדרו גורדון מאגרת**' (באנגלית: **Andrew Gordon Magrath**; ) היה משפטן ופוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1838–1842, כשופט פדרלי במחוז קרוליינה הדרומית מ-1856 ועד נובמבר 1860, לאחר מכן ועד אפריל 1861 כמזכיר המדינה של קרוליינה הדרומית, לאחר מכן ועד דצמבר 1864 כשופט המחוז השיפוטי של קרוליינה הדרומית של הקונפדרציה, ולאחר מכן ועד מאי 1865 כמושל קרוליינה הדרומית ה-71.
## ראשית חייו
אנדרו גורדון מאגרת' נולד בצ'ארלסטון שבקרוליינה הדרומית, כבנם של ג'ון מאגרת' ושל מריה מונטגומרי (לבית גורדון) מאגרת'. ב-1831 הוא קיבל תואר בוגר אוניברסיטה מקולג' קרוליינה הדרומית (כיום אוניברסיטת קרוליינה הדרומית), למד גם בבית הספר למשפטים באוניברסיטת הרווארד וב-1835 למד משפטים בקריאה עצמית בהדרכתו של ג'יימס ל. פטיגרו . לאחר מכן ועד 1856 הוא עסק לסירוגין בעריכת דין במגזר הפרטי. בשנים 1838–1842 כיהן מאגרת' כחבר בית הנבחרים של קרוליינה הדרומית מטעם המפלגה הדמוקרטית.
## שופט פדרלי
ב-9 במאי 1856 מונה מאגרת' על ידי הנשיא פרנקלין פירס לאייש מושב בבית המשפט הפדרלי של מחוז קרוליינה הדרומית שהתפנה עקב פטירתו של רוברט באד גילכרייסט . שלושה ימים לאחר מכן אישר הסנאט של ארצות הברית את המינוי, ובאותו יום החל מאגרת' לכהן על כס השיפוט.

כהונתו של מאגרת' כשופט בלטה בשל החלטותיו שתמכו בעבדות. במשפטו ב-1858 של ויליאם סי. קורי על כך שהחזיק בבעלותו את ספינת העבדים "ונדרר" , שכתב מאגרת' את החוק מכס השיפוט כאשר הכריז שהבאת עבדים מאפריקה לא הייתה פשע אם הם שועבדו טרם רכישתם.

ב-7 בנובמבר 1860 התפטר מאגרת' מכהונתו כשופט. בנאום התפטרותו הוא אמר:

## שירותו תחת שלטון הקונפדרציה
באותה שנה היה מאגרת' נציג לוועידת הפרישה של קרוליינה הדרומית, והיה הנואם הראשון בטקס הנעילה של הוועידה. לאחר מכן ועד אפריל 1861 הוא כיהן כמזכיר המדינה של קרוליינה הדרומית. לאחר מכן ועד דצמבר 1864 הוא כיהן כשופט בבית המשפט של הקונפדרציה במחוז קרוליינה הדרומית. ב-18 בדצמבר הוא נבחר כמושל קרוליינה הדרומית, האחרון שכיהן בתפקיד זה תחת שלטון הקונפדרציה, וב-25 במאי 1865 הסתיימה כהונתו לאחר שהודח על ידי צבא האיחוד והוא נכלא בפורט פולאסקי. מאגרת' גם היה אחרון מושלי קרוליינה הדרומית שנבחר בהצבעה חשאית על ידי האספה הכללית של קרוליינה הדרומית, ומאז נבחרו מושלי המדינה בבחירות כלליות. לאחר שחרורו ממאסר בדצמבר 1865, שב מאגרת' לצ'ארלסטון וחידש את עיסוקו בעריכת דין.
## חיים אישיים
ב-1843 נשא מאגרת' לאישה את אמה קמיליה מיקל, שעד לפטירתה ב-1860 ילדה לו תשעה ילדים. ב-1865 נישא מאגרת' בשנית למרי א. מקורד.

אנדרו גורדון מאגרת' נפטר בצ'ארלסטון ב-9 באפריל 1893. הוא נטמן בבית הקברות מגנוליה שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1413-1414.


## קישורים חיצוניים
* אנדרו גורדון מאגרת' באתר אגודת המושלים הלאומית 
* אנדרו גורדון מאגרת' במדריך הביוגרפי של השופטים הפדרליים 
* אנדרו גורדון מאגרת' באנציקלופדיה של קרוליינה הדרומית 
* אנדרו גורדון מאגרת' באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי מדינות הקונפדרציה
קטגוריה:חברי האספה הכללית של קרוליינה הדרומית
קטגוריה:שופטי בתי המשפט הפדרליים המחוזיים של ארצות הברית
קטגוריה:בוגרי בית הספר למשפטים באוניברסיטת הרווארד
קטגוריה:בוגרי אוניברסיטת קרוליינה הדרומית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1813
קטגוריה:אמריקאים שנפטרו ב-1893